স্থানীয় সূত্রে খবর, ওই রুটে প্রায় ১৭৩টি অটো চলে। টালিগঞ্জ ফাঁড়ি-বেহালা রুটে প্রচুর যাত্রী যাতায়ত করেন। এই ঘটনাকে কেন্দ্র করে বুধবার বিকেলে টালিগঞ্জ ফাঁড়ি অটো স্ট্যান্ডের পাশে যথেষ্ট উত্তেজনা ছড়ায়। উত্তেজিত অটোচালকেরা ফুটপাতের ওই ব্যবসায়ীর দোকানে ভাঙচুর করতে যান। খবর পেয়ে চারু মার্কেট থানার বিশালপুলিশ বাহিনী এসে পরিস্থিতি নিয়ন্ত্রণে আনে। বুধবার সন্ধ্যা ছ’টা নাগাদ পুলিশের মধ্যস্থতায় অটো চলাচল শুরু হলে যাত্রীরা কিছুটা স্বস্তি পান।